《香奁诗三首 其三》
明代·张綖

飞絮游丝舞作团，小楼春事又阑珊。锦鳞青羽书难觅，宝唾珠啼迹未干。

蛱蝶芳魂花里瘦，蟾蜍清影月边寒。嗟予苦乏如皋技，莫怪蛾眉一笑难。

作者简介：（1487—1543）扬州府高邮人，字世文，号南湖。正德八年举人。八应会试不第，谒选为武昌通判，迁光州知州。少从王西楼游，刻意填词，撰《诗余图谱》，词家以为指南。另有《杜诗通》、《南湖诗集》。